മുല്ലപ്പെരിയാറിലെ ജലനിരപ്പ് താഴുന്നില്ല, ഡാമിന്റെ സ്പില്വേ ഷട്ടറുകള് 65 സെന്റീമീറ്റര് ഉയര്ത്തി മൂന്ന് ഷട്ടറുകള് ഉയര്ത്തിയിട്ടും മുല്ലപ്പെരിയാറിലെ ജലനിരപ്പ് താഴ്ന്നിരുന്നില്ല. 138.85 അടിയില് തന്നെ തുടരുകയായിരുന്നു. 825 ഘന അടി വെള്ളമാണ് പുറത്തേക്ക് വിടുന്നത്. സ്പില്വേയിലെ മൂന്ന് ഷട്ടറുകള് 30 സെന്റീമീറ്ററാണ് ഉയര്ത്തിയിരുന്നത്. ഇപ്പോള് ഇത് 65 സെന്റീമീറ്ററാക്കി വര്ധിപ്പിച്ചു തേക്കടി: മൂന്ന് ഷട്ടറുകള് ഉയര്ത്തിയിട്ടും മുല്ലപ്പെരിയാറിലെ ജലനിരപ്പ് താഴുന്നില്ല. ഈ സാഹചര്യത്തില് ഡാമിന്റെ ഷട്ടറുകള് കൂടുതല് ഉയര്ത്തി. കേരളത്തിന്റെ ഈ ആവശ്യം തമിഴ്നാട് അംഗീകരിച്ചു. നിലവില് സ്പില്വേയിലെ മൂന്ന് ഷട്ടറുകള് 30 സെന്റീമീറ്ററാണ് ഉയര്ത്തിയിരുന്നത്. ഇന്ന് ഉച്ചയോടെ ഇത് 65 സെന്റീമീറ്ററാക്കി വര്ധിപ്പിച്ചു. കൂടുതല് ഉയര്ത്തിയതോടെ പുറത്തേക്ക് ഒഴുകുന്ന വെള്ളത്തിന്റെ അളവ് ഇരട്ടിയായി. അണക്കെട്ടിന്റെ വൃഷ്ടി പ്രദേശങ്ങളില് മഴ പെയ്തതും നീരൊഴുക്ക് വര്ദ്ധിച്ചതുമാണ് ജലനിരപ്പ് താഴാത്തതിന് കാരണം. അണക്കെട്ടിലേക്ക് എത്തുന്ന അളവിനനുസരിച്ച് ജലം പുറത്തേക്ക് പോയിരുന്നില്ല. സ്പില്വേ ഷട്ടറുകള് കൂടുതല് ഉയര്ത്തണമെന്ന് ആവശ്യപ്പെട്ട് കഴിഞ്ഞ ദിവസം തന്നെ കേരളം കത്ത് നല്കിയിരുന്നു. റൂള് കര്വിലേക്ക് ജലനിരപ്പ് താഴ്ത്തുന്നതിന് വേണ്ടിയാണ് ഷട്ടറുകള് കൂടുതല് തുറക്കുന്നത്. നേരത്തെ മൂന്ന് ഷട്ടറുകള് ഉയര്ത്തിയിട്ടും മുല്ലപ്പെരിയാറിലെ ജലനിരപ്പ് താഴ്ന്നിരുന്നില്ല. ജലനിരപ്പ് 138.85 അടിയില് തന്നെ തുടരുകയായിരുന്നു. 825 ഘന അടി വെള്ളമാണ് സ്പില്വേയിലൂടെ പുറത്തേക്ക് വിടുന്നത്. അണക്കെട്ട് തുറന്നതോടെ ഒന്നര അടിയോളം പെരിയാറില് ജലനിരപ്പുരയരുകയും ചെയ്തു. അതേസമയം മുല്ലപ്പെരിയാര് തുറന്നതിന് ശേഷവും ഇടുക്കി അണക്കെട്ടില് ജലനിരപ്പ് ഉയര്ന്നില്ലെന്ന് മാത്രമല്ല കുറയുകയും ചെയ്തു. വെള്ളിയാഴ്ച രാവിലെ 8 മണിയോടെയാണ് രണ്ട് ഷട്ടറുകള് ഉയര്ത്തി ജലം പുറത്തേക്ക് ഒഴുക്കി തുടങ്ങിയത്. ജലനിരപ്പ് വീണ്ടും ഉയര്ന്നതിനെ തുടര്ന്ന് 9 മണിയോടെ മൂന്നാമത്തെ ഷട്ടറുകളും ഉയര്ത്തുകയായിരുന്നു. സെക്കന്റില് 23000 ലിറ്റര് ജലമാണ് പുറത്തേക്ക് ഒഴുക്കുന്നത്. എന്നിട്ടും മുല്ലപ്പെരിയാര് അണക്കെട്ടിലെ ജലനിരപ്പ് താഴുന്നില്ല എന്നത്ആശങ്കയ്ക്ക് ഇടയാക്കി. മുല്ലപ്പെരിയാറിലേക്കുള്ള ഇന്ഫ്ളോ കുറയുന്നില്ല എന്നതാണ് ജലനിരപ്പ് കുറയാത്തതിന് കാരണമെന്നും തമിഴ്നാട് കൂടുതല് ജലം കൊണ്ടുപോകാന് ശ്രമിക്കണമെന്നും മന്ത്രി റോഷി അഗസ്റ്റിന് ആവശ്യപ്പെട്ടു. ആവശ്യമെങ്കില് ഇനിയും ഷട്ടറുകള് ഉയര്ത്തി കൂടുതല് ജലം പുറത്തേക്ക് ഒഴുക്കണം.